Použitie:
Jednu čajovú lyžičku púdrovej masky zmiešaj v dlani s malým množstvom teplej vody tak, aby si vytvorila jemnú kašičku a nanes ju na očistenú a navlhčenú pokožku tváre (vynechaj oblasť okolo očí). Nechaj 3-5 minút pôsobiť a následne tvár opláchni vodou. Ak je to potrebné, pokožku následne hydratuj obľúbeným krémom alebo olejovým sérom na tvár MARK organic oil Coffee / MARK organic oil Lemongrass. Masku používaj 2-3 x týždenne.
MARK TIP: Pre zvýšenie účinkov a benefitov zelenej pleťovej masky ju zmiešaj (namiesto čistej vody) s organickou pleťovou vodou MARK face water Damask rose alebo MARK face water Neroli, ktoré masku doplnia o ďalšie živiny, vitamíny a neodolateľnú kvetinovú arómu.
Účinné zložky:
Zelený čaj je bohatý na vitamíny a antioxidanty, ktoré pokožku detoxikujú, čistia a hydratujú. Posilňuje prirodzenú lipidovú bariéru v pokožke, čím prispieva k obnove kožných buniek a pomáha tak pri prevencii vzniku vrások. Vďaka svojim antibakteriálnym a protizápalovým účinkom sťahuje póry, pomáha redukovať tvorbu kožného mazu a účinne bojuje proti akné a čiernym bodkám.
Neem (nimbovník) má veľmi silné antibakteriálne, protivírusové a protizápalové účinky. Účinne tak bojuje proti akné, čiernym bodkám, hnisavým vyrážkam aj rozšírený pórom. Obsiahnuté antioxidanty minimalizujú tvorbu jazvičiek a škvŕn po akné a vďaka mastným kyselinám a vitamínu E pleť napne a spevní, čím predchádza aj tvorbe vrások a spomaľuje starnutie pleti.
Ryžový prášok zjemňuje, upokojuje a hydratuje pokožku, zanecháva ju hladkú a zamatovú. Pôsobí aj ako antioxidant a spomaľuje starnutie pleti.
Ovsený prášok upokojuje začervenanú a podráždenú pokožku a pomáha tak bojovať s kožnými chorobami a ekzémami. Má zmatňujúci efekt a na pleti zanecháva hladký hodvábny pocit. Obsahuje množstvo antioxidantov a slúži tak ako prevencia proti vráskam.
Pleťovú masku MARK Green tea face mask skladuj na suchom a tmavom mieste.
Ingrediencie (INCI)
Avena Sativa Kernel Meal (ovsený prášok), Camellia Sinensis Powder (prášok zo zeleného čaju), Oryza Sativa Powder (ryžový prášok), Azadirachta Indica Leaf Powder (prášok z listov nimbovníka)
100% prírodný produkt, neobsahuje konzervanty, parfumy, farbivá ani iné pridané syntetické látky.